La XII edició de Comunica2 arriba al Campus de la UPV de Gandia
21 novembre 2023

## La XII edició de Comunica2 arriba al Campus de la UPV de Gandia21 novembre 2023Última actualització: 21 novembre 2023

![](../gestion/img/171439fb84c56f13e840deae428fc68995e5773b613b226b7aa932e3ebbefaf8.jpg)  
  

La **regidora delegada d'Universitats, Elena Moncho**, ha presentat este matí la **XII edició del Congrés Comunica2**, que se celebrarà els dies **23 i 24 de novembre** de 2023, així com el dia **22 en la seua versió en línia** per a comunicacions al **Campus Gandia de la UPV**. Durant la presentació, l'edil ha estat acompanyada de **Rebeca Díez i Marga Cabrera**, **codirectores del Congrés**, i de **Lucía García Robledo, coordinadora** d'este.

  
En primer lloc, la regidora ha expressat la seua satisfacció per poder presentar un esdeveniment que amb anterioritat va presentar la exalcaldesa de Gandia, **Diana Morant**, _“que solia comparéixer en esta mateixa sala per a fer les presentacions de les anteriors edicions del Comunica2, i assumirà hui el seu càrrec com a **ministra de Ciència i responsable de les Universitats** pel que no podem més que felicitar-nos pel fet que Gandia torne a ser, una vegada més, notícia nacional per la seua implicació amb la transmissió del coneixement i la ciència”_.

  
L'edil ha volgut valorar el Congrés com una iniciativa que va més enllà de la repercussió en xarxes, ja que implica obrir una finestra al món i associar a Gandia _“amb algun dels valors que ens identifiquen: ser una ciutat educadora que és referent a l'àmbit de la comunicació en línia i les noves tecnologies”_.

  
_**“Gràcies a este congrés i a l'impagable i mai ben reconegut treball de les seues organitzadores, ens consolidem com a espai de referència en l'organització de trobades o congressos que suposen avanços en el coneixement i en les nostres maneres de relacionar-nos”**_, ha afegit.

  
Enguany s'abordaran temes tan importants com la **intel·ligència artificial**, la **marca personal**, les **campanyes d'èxit en TikTok**, com canvia la manera de comunicar-nos o **com explicar les notícies en un minut**. _“Estic convençuda que tots els participants en este congrés ens ajudaran a ampliar la nostra mirada i els nostres coneixements entorn de la comunicació i la tecnologia”_, ha afirmat Moncho.

  
Per a finalitzar la seua intervenció, la regidora ha manifestat el seu compromís, el del govern municipal i el del **alcalde** (que hui no ha pogut assistir a esta roda de premsa per acompanyar a la nova ministra de Ciència i Universitats en el seu nomenament), **_“a mantindre l'estreta relació que ens uneix amb la Universitat per a continuar desenvolupant sinergies que aporten a la societat coneixement, formació i entreteniment”_**.

  
**Marga Cabrera** ha manifestat la seua satisfacció per haver aconseguit arribar a la dotzena d'edicions. _**“Enguany tenim ponents de nivell nacional i internacional que venen a explicar-nos què està passant en l'àmbit de la comunicació i amb assumptes tan d'actualitat com TikTok o l’ Intel·ligència Artificial, és a dir, tot allò que qualsevol persona necessitaria saber en este aspecte”**_.

  
Per part seua, **Rebeca Díez** ha destacat el suport del consistori des del seu inici i que la pretensió del Congrés és **“portar l'actualitat al Campus”**.

  
Finalment, **García Robledo, co-coordinadora de la iniciativa junt a Pablo Estornell**, ha explicat que el congrés suposa _**“una oportunitat per als més de 30 alumnes que ens hem implicat en el projecte. Estem aprenent molt durant els últims mesos i esta setmana es culmina tot. Podrem compartir inquietuds amb professionals i persones de primer nivell i això ens ajuda a créixer i a a prendre”**_.

  
Les inscripcions continuen obertes i poden realitzar-se en [https://comunica2.webs.upv.es/](https://comunica2.webs.upv.es/).

[Twittear](https://twitter.com/share)